Document ID: 32011D0864

ROZHODNUTIE POLITICKÉHO A BEZPEČNOSTNÉHO VÝBORU EUPM/1/2011
zo 16. decembra 2011
o predĺžení mandátu vedúceho policajnej misie Európskej únie v Bosne a Hercegovine (EUPM BaH)
(2011/864/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 38 tretí odsek,
so zreteľom na rozhodnutie Rady 2011/781/SZBP 1. decembra 2011 o policajnej misii Európskej únie (EUPM) v Bosne a Hercegovine (BaH) (1), a najmä na jeho článok 10 ods. 1,
keďže:
(1)
Podľa rozhodnutia Rady 2011/781/SZBP je Politický a bezpečnostný výbor (PBV) v súlade s článkom 38 tretím odsekom zmluvy poverený prijímať príslušné rozhodnutia na účely vykonávania politickej kontroly a strategického riadenia misie EUPM BaH, a to najmä rozhodnutie o vymenovaní vedúceho misie.
(2)
PBV 24. októbra 2008 rozhodnutím 2008/835/SZBP (2) vymenoval pána Stefana FELLERA za vedúceho misie EUPM BaH. Jeho mandát bol predĺžený rozhodnutím 2009/958/SZBP (3) do 31. decembra 2010 a následne rozhodnutím 2010/754/SZBP (4) do 31. decembra 2011.
(3)
Rada rozhodnutím 2011/781/SZBP okrem iného predĺžila trvanie EUPM BaH do 30. júna 2012.
(4)
Vysoká predstaviteľka Únie pre zahraničné veci a bezpečnostnú politiku 7. decembra 2011 navrhla PBV, aby predĺžil mandát pána Stefana FELLERA ako vedúceho misie EUPM BaH o ďalších šesť mesiacov do 30. júna 2012,
PRIJAL TOTO ROZHODNUTIE:
Článok 1
Mandát pána Stefana FELLERA ako vedúceho policajnej misie Európskej únie v Bosne a Hercegovine (EUPM BaH) sa týmto predlžuje od 1. januára 2012 do 30. júna 2012.
Článok 2
Toto rozhodnutie nadobúda účinnosť dňom jeho prijatia.
V Bruseli 16. decembra 2011

Labels: 18
15